b"\n_START_ARTICLE_\nPhilippe Busquin\n_START_SECTION_\nBiografia\n_START_PARAGRAPH_\nVa n\xc3\xa9ixer el 6 de gener de 1941 al poble de Feluy, situat al municipi de Seneffe, que forma part de la prov\xc3\xadncia d'Hainaut. Va estudiar f\xc3\xadsica a la Universitat de Brussel\xc2\xb7les, en la qual es va graduar el 1962, i de la qual ha estat professor.\n_START_SECTION_\nActivitat pol\xc3\xadtica\n_START_PARAGRAPH_\nMembre del Partit Socialista, l'any 1979 fou escollit diputat a la cambra de representants fins al 1994, moment al qual va passar a ser senador. L'any 1980 fou escollit Ministre d'Educaci\xc3\xb3 per part del primer ministre Wilfried Martens. L'any 1981 va esdevenir ministre de l'Interior. El 1982 fou nomenat ministre de Pressupostos i d'Energia de Val\xc3\xb2nia i el 1988 novament fou nomenat ministre, en aquesta ocasi\xc3\xb3 d'Assumptes Socials, c\xc3\xa0rrec que va mantenir fins al 1992. Aquell any fou nomenat President del seu partit._NEWLINE_L'1 de gener de 2007 va esdevenir burgmestre de Seneffe tot i mantenir el seu mandat de diputat europeu._NEWLINE_Fou escollit eurodiputat en les eleccions europees de 1999 i va renunciar al seu esc\xc3\xb3 el setembre d'aquell any per a esdevenir Comissari Europeu de Recerca en la Comissi\xc3\xb3 Prodi. Abandon\xc3\xa0 la Comissi\xc3\xb3 Prodi el 2004 per encap\xc3\xa7alar, novament, les eleccions europees de 2004, quan Louis Michel va substituir-lo. Com a eurodiputat encap\xc3\xa7ala la Comissi\xc3\xb3 d'Ind\xc3\xbastria, Investigaci\xc3\xb3 i Energia."